# אנטי גיבור

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אנטי גיבור הוא מושג בשיח התרבותי הפוסט מודרני בתורת הספרות המודרנית, בקולנוע, בפוליטיקה ובמוסר.

## [עריכה] האנטי גיבור בספרות ובקולנוע

ביצירה הספרותית ובקולנוע, דמות האנטי גיבור היא דמות מרכזית, שבניגוד לדמות ה"גיבור" אינה מנהלת כל מאבק אקטיבי, נשלטת על ידי אחרים ועל ידי המאורעות החיצוניים בסיפור, ואיננה ניחנת בכריזמה או בזוהר כלשהו. דמות ה"אנטי גיבור" היא דמות פסיבית, לעתים כנועה, לעתים מופנמת, שלעתים העולם מתאכזר אליה, שאין לה שליטה על מהלך חייהם של הסובבים אתה, ועל מהלך חייה עצמה.

בעוד הגיבור מייצג את השאיפה להתעלות מעל החולשות האנושיות, האנטי-גיבור מגלם את החולשות האנושיות ואת הסתמיות שבקיום האנושי. למרות שדמות זו נכשלת במאבק עם כוחות חזקים ממנה, חיצוניים או פנימיים, ולעתים דווקא בזכות זאת, היא עשויה להצליח ליצור רגש הזדהות אצל הקורא.

## [עריכה] האנטי גיבור בשיח הציבורי והפוליטי

הראיה הפוסט מודרנית הביקורתית, שהביאה לשינוי משמעותי בשיח התרבותי בספרות ובקולנוע, השליכה במקביל על השיח הפוליטי והמוסרי, בתרבות המערב.

במרכז שינוי זה עומדת ההתמקדות בקורבנות על חשבון העיסוק בגיבורים, ומתן יחס מועדף, מבחינה מוסרית, לחלש הנחווה כצודק תמיד. בראיה הביקורתית הפוסט מודרנית, לעתים קרובות מייצג הקורבן והחלש את הצדק ואת המוסר. כתוצאה מכך - דווקא הקורבנות, ולא הגיבורים, הם הממלאים לעתים את התפקיד הראשי בסיפורה של הפוליטיקה העכשווית.

ניתן לאתר את ההזדהות עם האנטי גיבור בשיח הפוליטי הציבורי, כבר בספר "אוריינטליזם" של אדוארד סעיד בשנות ה-50 של המאה הקודמת. שיח ציבורי כזה איפשר לתנועות מחאה חברתיות שונות, כדוגמת הפנתרים השחורים ואחרים, לפרוץ לתודעה הציבורית. ניתן לומר שכיום, בראיה המערבית, במידה רבה נחווים הפלסטינים כ"אנטי גיבור" בסכסוך הישראלי פלסטיני, ולכן נתונה אהדה רבה במערב דווקא כלפיהם.

מקור: http://he.wikipedia.org../../../%D7%90/%D7%A0/%D7%98/%D7%90%D7%A0%D7%98%D7%99_%D7%92%D7%99%D7%91%D7%95%D7%A8.html

קטגוריות: תורת הספרות | מדע המדינה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Suomi
- Français
- Magyar
- 日本語
- Nederlands
- Polski
- Português
- Русский
- Svenska
- 中文